b'\n_START_ARTICLE_\nTirna hitrost\n_START_PARAGRAPH_\nT\xc3\xadrna hitr\xc3\xb3st (ali vektor hitrosti v tirnici) astronomskega telesa (planeta, naravnega ali umetnega satelita ali ve\xc4\x8dkratnih zvezd) je hitrost (vektor hitrosti), s katero ta telesa kro\xc5\xbeijo okoli skupnega te\xc5\xbei\xc5\xa1\xc4\x8da. Obi\xc4\x8dajno se za tirne hitrosti navajajo povpre\xc4\x8dne hitrosti ter trenutne hitrosti.\n_START_SECTION_\nTrenutna hitrost\n_START_PARAGRAPH_\nTrenutna hitrost je hitrost telesa pri gibanju po tirnici v dolo\xc4\x8denem trenutku. Izra\xc4\x8duna se z uporabo drugega Keplerjevega zakona.\n_START_SECTION_\nUbe\xc5\xbena hitrost\n_START_PARAGRAPH_\nTelesa, ki imajo hitrost ve\xc4\x8djo od hitrosti, ki jo izra\xc4\x8dunamo po obrazcu za kro\xc5\xbeno tirnico, preidejo najprej v elipti\xc4\x8dno tirnico. \xc4\x8ce se hitrost \xc5\xa1e ve\xc4\x8da in dose\xc5\xbee velikost ube\xc5\xbene hitrosti, se telo po paraboli\xc4\x8dni tirnici odtrga od osrednjega telesa in zapusti gravitacijsko polje. Kadar pa je tirna hitrost ve\xc4\x8dja od ube\xc5\xbene hitrosti, se telo odtrga od centralnega telesa po hiperboli\xc4\x8dni tirnici.'